**JAVASOLT KÉRDÉSEK**

**komplex képesség- és helyzetfeltáró interjú készítéséhez**

1. **EGÉSZSÉGÜGYI ÁLLAPOT**

Fizikai állapot

1. Hogy érzi magát?
2. Hogyan jellemezné általánosan az egészségi állapotát?
3. Milyen nehézséget okoz Önnek az állapota a hétköznapokban?
4. Segít-e Önnek valaki a nehézségei megoldásában?
5. Milyen gyakran keresi fel háziorvosát, szakorvosát?
6. Sportol-e valamit? Sportol-e rendszeresen?
7. Fizikai állapota menyire befolyásolja önt mindennapjaiban?
8. Ön alkalmasnak tartja-e magát a munkavégzésre?

Mentális állapot

1. Milyen dolgok hozzák ki a sodrából? Mi idegesíti fel legkönnyebben?
2. Hogyan jellemezné a pszichés állapotát (viselkedésében, érzelmeiben)?
3. Érte-e valamilyen trauma / veszteség mostanában? Hol tart a feldolgozásban?
4. Az elmúlt hónapban érezte-e úgy, hogy képtelen kézben tartani azokat a dolgokat, amelyek fontosak az életében?
5. Az elmúlt időszakban bízott-e magában, hogy képes megoldani személyes problémáit?
6. Az elmúlt időszakban érezte, hogy a dolgok az Ön kedve szerint alakulnak?
7. Érezte már valamikor, hogy a nehézségek úgy felhalmozódtak, hogy nem tud úrrá lenni rajtuk? Ha igen, mikor?
8. Érezte már valamikor, hogy feszültségének oldásában már csak alkohol, vagy egyéb pszichoaktív szer segíthet? Milyen gyakran?
9. Emlékezzen vissza utolsó munkahelyére:
   1. Került-e munkája folytán olyan helyzetekbe, melyek érzelmileg zavaróak, felkavaróak?
   2. Kijött-e munkatársaival? A munkahelyi közösség részének érzi-e magát?
   3. Értékelje, milyen gyakran került stresszhelyzetekbe munkavégzése során?

Betegségtudat

1. Hogyan ítéli meg egészségi állapotát?
2. Mennyire akadályozza Önt a betegsége / egészségi állapota a hétköznapokban? Miben?
3. Kér-e vagy elfogad-e segítséget?
4. Hogyan éli meg az említett nehézségeket?
5. Egészségi állapotát illetően érez-e bármilyen irányú változást?

Rendszeres kezelések szükségessége

1. Milyen kezelésekre jár? Milyen gyakran? Mennyi időt vesz igénybe?
2. Mikor volt utoljára bármilyen orvosi vizsgálaton?
3. Kórházi ellátás keretében vagy járóbeteg szakrendelésen veszi igénybe a kezeléseket?
4. Szed-e rendszeresen gyógyszert? Mit és milyen gyakran? Van-e benne szigorú időkötöttség?
5. Ön szerint össze tudja egyeztetni a munkavégzését az egészségügyi kezelésével?

Speciális segédeszköz szükséglet

1. Milyen speciális segédeszközök használatára van szüksége a mindennapokban?
2. Milyen speciális segédeszközökre van szüksége a napi munkavégzéshez, illetve közlekedéshez?
3. Akadályoztatva érzi-e magát segédeszközeinek használatával is?
4. **SZOCIÁLIS HELYZET**

Családi körülmények

1. Milyen a családi állapota?
2. Családban él? A családjában él?
3. Kikkel él együtt?
4. Eltartottak száma?
5. Kire számíthat? Ki segít a mindennapokban?
6. Vannak barátai? Eljár szórakozni? Milyen rendszerességgel?
7. Milyennek ítéli a családi kapcsolatait?
8. Vannak-e súlyos megoldatlan konfliktusai a családjában?
9. Számíthat-e valamelyik családtagja segítségére?
10. Családján kívül távolabbi rokonai, barátai segítségére számíthat-e?
11. Életvitelszerűen milyen lakhatási körülmények között él? (saját lakás, albérlet, intézményi keretek között, fedél nélkül)

Mobilitási képesség

1. Egyedül szokott utazni?
2. Tömegközlekedéssel vagy személyautóval közlekedik?
3. Ön / házastársa vagy élettársa rendelkezik saját autóval? Ön vezet? Igényel hozzá segítséget?
4. Milyen messzire hajlandó elutazni a munkahelyére?
5. Képes önállóan eljutni a munkahelyére?

Anyagi helyzet, életszínvonal

1. Hány kereső van a családban?
2. Milyennek ítéli meg saját anyagi helyzetét?
3. Mennyire elégedett az élethelyzetével, életszínvonalával?
4. Milyen bevételekből tevődik össze a család anyagi helyzete?
5. Milyen rendszeres kiadásaik vannak?
6. Milyen távlatokban gondolkodik a pénzügyi gazdálkodás terén?
7. A napi megélhetéséhez számíthat-e valakinek az anyagi támogatására?
8. Érez-e valamiben hiányt? Miben?
9. Jövedelme elegendő a hónap végéig? Ha nem, vannak-e olyan személyek a családjában, rokonságában, ismerősei közt, akiktől adott esetben pénzügyi segítséget kaphat?
10. Rendelkezik-e saját számítógéppel, internet hozzáféréssel?

Életvezetési problémák

1. Vannak-e meghatározó nehézségei a hétköznapokban?
2. Van-e segítsége a feldolgozásban?
3. Van-e valamilyen függősége, vagy káros szenvedélye?
4. Szed-e rendszeresen valamilyen kedélyjavító, nyugtató hatású készítményt?
5. Volt-e élete során alkoholproblémája?
6. Élete során kipróbált-e valamilyen kábítószert, ha igen milyet?
7. Élt-e át olyan helyzetet, melyből egymaga nem tudott kitörni?
8. Milyennek ítéli meg kedélyállapotát?
9. Problémáinak megoldásához milyen segítséget kapott?
10. Igénybe vesz valamilyen segítő szolgáltatást szenvedélye kezelésére?
11. Ha igen, milyen szakemberhez jár?
12. **FOGLALKOZÁSI REHABILITÁLHATÓSÁG**

Szakmai tudás / képzettség

1. Az adatlapja alapján látom, hogy van olyan képzettsége, amelyben nem szerzett szakmai tapasztalatot? Mi ennek az oka?
2. Hajlandó lenne-e ebben a szakmájában elhelyezkedni, vagy ezzel kapcsolatban továbbképzésen részt venni?
3. Jelenleg képes lenne a szakmájában dolgozni?

(Az Interjú adatlapon szerepelnek a szakképzettségek).

Utolsó munkaviszony időpontja, munkatapasztalat relevanciája

1. A legutolsó munkában töltött éve XXXX (szerepel az Interjú adatlapon), milyen munkakört töltött be? Hány év tapasztalata van ebben a munkakörben? Milyen feladatokat látott el?
2. Jelenleg is el tudna látni ilyen vagy hasonló feladatokat?
3. Korábbi munkatapasztalatai alapján milyen munkakörben érezte magát a legjobban, mit érzett a személyiségéhez közelállónak? Mennyi ideig dolgozott ebben a munkakörben?

Fejleszthetőség, hozzáállás

1. Általában mennyire tekint előre a tervezésben? (nem pénzügyi)
2. Melyek azok a tevékenységek, amelyeket szívesen csinál?
3. Általában érdeklődik-e az új ismeretek iránt?
4. Van-e hobbyja, ha igen mi az?
5. Van-e olyan terület, amiben szívesen fejlődne?
6. Hogy érzi, szüksége van a szakmájában további tanulásra, gyakorlatra?
7. Mennyi időt szánna esetleg egy szakmájához kapcsolódó képzésre?
8. Szívesen sajátítana-e el új ismereteket elhelyezkedésének érdekében?

Munkavégző képesség

1. Elképzelhetőnek tartja, hogy jelenleg dolgozzon?
2. Mennyire érzi nehéznek a munkavégzést?
3. Mi akadályozza – ha akadályozza – Önt a munkavégzésben?
4. Mi az, ami segíti Önt a munkavégzésben?
5. Voltak-e konfliktusai korábban a munkatársaival?
6. Voltak-e korábban konfliktusai a felettesével?
7. Voltak-e korábban konfliktusai a beosztottjával?
8. Ha meg kellene nevezni egy negatív tényezőt a munkával kapcsolatban mi lenne az?
9. Ha meg kellene nevezni egy pozitív tényezőt a munkával kapcsolatban mi lenne az?

Terhelhetőség

1. Melyik napszakban tevékenykedik a legtöbbet?
2. Melyik napszakban szeretne dolgozni?
3. Elképzelhetőnek tartja, hogy jelenleg dolgozzon?
4. Elképzelhetőnek tartja, hogy könnyű fizikai munkát végezzen?
5. Elképzelhetőnek tartja, hogy nehéz fizikai munkát végezzen?
6. Képesnek tartja-e magát arra, hogy huzamosabb ideig ugyan azt csinálja?
7. Milyen munkarendben tudna munkát vállalni? Napi hány órában?
8. Vállalna több műszakos munkakört?
9. Szükséges az Ön számára pihenőidő beiktatása vagy képes a munkaidőt végigdolgozni?
10. Mennyire érzi magát terhelhetőnek?

Életkor

(Az Interjú adatlapon szerepel a születési idő).

Célállás

1. Milyen területen, milyen munkakörben szeretne munkát vállalni?
2. Ön szerint jelenleg találna olyan munkakört, amelyben helyt tudna állni?
3. Ön szerint jelenleg találna olyan munkakört, amelyben szívesen tevékenykedne?
4. Milyen területeken rendelkezik munkatapasztalattal?
5. Ön szerint mi lenne az a munkakör, ami a legjobban illene Önhöz?
6. Ön szerint képes lenne egy munkahelyen idővel előrelépni, ha erre lehetősége nyílna?
7. Jelenleg mennyi lenne a bérigénye, ha Önt foglalkoztatnák?
8. Szellemi vagy a könnyű fizikai munkát végezne szívesebben?
9. Korábban végzett olyan munkát, amelyet nem szeretett, ha igen mi volt az?
10. Korábban végzett olyan munkát, amelyet szívesen csinált, ha igen mi volt az?

Térségi munkaerő-piac

1. Tájékozódott-e már a környezetében a munkalehetőségekről? Mik a tapasztalatai?

Figyelembe vennénk a lakóhelyéhez közeli, illetve annak a térségnek a lehetőségeit, amelyet tudna vállalni.

1. Ön szerint az emberek könnyen találnak munkát azon a településen, ahol lakik?
2. Meg tudna nevezni több munkáltatót azon a településen ahol lakik?
3. Meg tudna nevezni több munkáltatót abban a térségben ahol lakik?
4. Meg tudna nevezni több munkáltatót abban a régióban ahol lakik?
5. Lakóhelyén milyen közlekedési lehetőségek állnak a rendelkezésére?
6. Van-e a lakóhelyén lévő településen, nagyvállalat, szuper, illetve hipermarket?
7. Ön szerint az elmúlt 10 év alatt kevesebb vagy több lehetősége van az embereknek munkát találni?

Mobilitási hajlandóság

1. Ha lakóhelyétől messzebb kellene utaznia, milyen közlekedési lehetőségeket tudna igénybe venni?
2. Milyen távolságra lenne hajlandó vállalni a napi munkába járást?
3. Mennyi időt hajlandó szánni a munkába járásra?
4. Okoz-e valamilyen nehézséget Önnek a munkába járás?
5. Vállalna-e Ön számára ismeretlen településen/településrészen munkavégzést?
6. El tudna költözni a jelenlegi lakóhelyéről annak érdekében, hogy munkát találjon / betölthesse a vágyott állást?
7. Van-e olyan terület, ahol nem hajlandó dolgozni?

Együttműködési szándék, motiváció

1. Szívesen részt venne-e a támogató programunkban? Ha igen, miért?
2. Milyen segítséget szeretne kapni a programon belül?
3. Milyen gyakran tud az irodánkkal kapcsolatot tartani? Van-e valami, ami ebben akadályozza? Meg tudja oldani?
4. Mennyire fontos Önnek, hogy munkát találjon?
5. Mi motiválja az álláskeresésben?
6. Milyen lépéseket tudna tenni azért, hogy munkát találjon, esetleg képzést végezzen el?

Munkavállalási szándék

1. Keresett-e korábban munkát? Hogyan? Mennyi ideig?
2. Jelentkezett-e már álláshirdetésre?
3. Volt már állásinterjún? Milyen tapasztalatai vannak?
4. (Kudarc esetén): Van tudomása arról, hogy miért nem Ön nyerte el az állást?
5. Ön szerint mi lehet annak az oka, ha valaki nem talál munkát?
6. Vannak-e félelmei a munkába állással kapcsolatban?
7. Ön szerint a munkavállalási esélyei rosszabbodtak, stagnálnak, vagy javultak a korábbi évekhez képest?
8. Ha lenne munkája, mik azok a tényezők, amelyek nehezítenék a mindennapi munkavégzését?
9. Ön szerint az élethelyzetét javítaná, ha lenne munkája?
10. Önnek többlet teherrel járna, ha lenne munkája?
11. Ön szerint családja, vagy környezete miként ítélné meg azt, hogy Ön dolgozik?
12. Ön szerint családja vagy környezete örülne, ha Ön munkát találna?
13. Érték-e sérelmek, hátrányos megkülönböztetések az előző munkahelyén? Ha igen, milyenek?
14. Ezeket figyelembe véve, szívesen visszatérne a munkaerő-piacra?
15. Milyen hamar szeretne / tudna munkába állni?
16. Milyen segítséget igényelne a munkakeresésben, a munkába állásban?
17. Milyen elvárásai vannak egy munkahellyel kapcsolatban?

Tanulási szándék

1. Ön szerint önállóan képes lenne ismeretanyagát bővíteni, illetve képességeit fejleszteni?
2. Ön szerint segítséggel képes lenne ismeretanyagát bővíteni, illetve képességeit fejleszteni?
3. Hajlandó lenne tanulni azért, hogy aztán könnyebben munkát találhasson?
4. Mit tanulna szívesen?
5. Mi az érdeklődési köre, van esetleg olyan téma, ami érdekli
6. Gondolkodott már tanuláson, új szakma megszerzésén?
7. Keresett már hozzá lehetőségeket?
8. Van-e valamilyen akadálya, hogy tanuljon egy új szakmát?
9. Milyen érdeklődési irányban folytatna tanulmányokat? Milyen képzés érdekelné Önt?
10. Hogy érzi, javulnának a munkavállalási esélyei, ha képzésen venne részt?
11. Vannak-e félbehagyott tanulmányai?
12. Rendelkezik-e számítógépes ismeretekkel?

Képzésbe vonás esélye

1. Amennyiben támogatásban részesülne, szeretne képzésen részt venni?
2. Ha a lakóhelyétől távolabb lenne a képzés, el tudna járni az órákra?
3. Hosszabb képzésen való részvételt is vállalna vagy csak rövid, gyorsan megszerezhető képzésen venne részt szívesen?
4. Gondot okozna-e Önnek, ha heti rendszerességgel több hónapon keresztül kellene képzésen részt vennie?
5. Milyen időszakokban tudna a képzésen részt venni?
6. **EGYÉNI KÉPESSÉGEK, KÉSZSÉGEK**

Kommunikációs készség

1. Szívesen beszélget munkatársakkal / vezetőkkel / idegenekkel?
2. Írásban könnyebb Önnek a kommunikáció vagy szóban?
3. Van-e kommunikációját gátló és / vagy segítő tényezők? (Hallássérült; pszichés zavar   
   pl.: nagyfokú szorongás; némaság; autizmus pl.: vizuális folyamatábra szükségessége).
4. Van olyan nyelvismerete, amelyet tudna és szívesen is használna az új munkakörében?

(Magyar nyelvű kommunikációs készsége a beszélgetésből megállapítható, nyelvi gátló tényezői megfigyelhetőek).

1. Ön szerint jól megérteti magát az emberekkel?
2. Problémát okoz-e Önnek a mások által elmondottak értelmezése?
3. Problémát okoz-e Önnek, ha másokkal párbeszédet kell létesíteni?
4. Időnként problémát okoz-e Önnek, hogyan fejezze ki magát?

Figyelem, koncentráció

1. Előfordul-e Önnel, hogy elsőre nem értette meg azt, amit mondott valaki?
2. Előfordul-e Önnel, hogy elsőre nem tudta értelmezni azt a szöveget, amit olvasott?
3. Milyen hosszú ideig tud egy feladatra összpontosítani?
4. Ha zaj van Ön körül, amikor meg kell oldani egy feladatot, mennyire tud összpontosítani?
5. Milyen külső ingerek tudják Önt kizökkenteni a munkafolyamatokból?
6. Végezne- e szívesen hosszabb koncentrációt igénylő feladatokat?

Problémamegoldó képesség

1. Önállóan boldogul-e a mindennapi életben?
2. Milyen gyakran fordul elő, hogy kisebb akadályokba, problémákba botlik mindennapi feladatteljesítése közben?
3. Milyen gyakran fordul elő, hogy nagyobb akadályokba, problémákba botlik mindennapi feladatteljesítése közben?
4. Fordult-e elő Önnel, hogy olyan problémája adódott, amit külső segítség nélkül nem volt képes megoldani?
5. Miként viszonyul a változásokhoz?
6. Feladatmegoldás során mit szeret jobban, ha megkapja a feladatot és önállóan döntheti el, hogy milyen módon valósítja meg, vagy szívesen veszi, ha a megoldás módját is megadják Önnek lépésről lépésre?
7. Zavarja-e Önt, ha utasításokat kap a munkavégzésével kapcsolatban, illetve rendszeresen kiértékelik a munkáját?
8. Mennyire kezeli Ön rugalmasan a problémás helyzeteket?
9. A váratlanul felmerülő problémákra hogyan reagál?
10. Hogyan oldja meg a konfliktusos helyzeteket? Milyen eredménnyel?
11. Szívesen vállalna-e olyan munkát, amelyben váratlan helyzetek merülnek fel, gyorsan kell reagálni kérdésekre pl.: ügyfélszolgálat?

Önszabályozási képesség

1. Ön szerint saját életét megfelelően képes irányítani?
2. Ön szerint saját döntéseinek súlya van?
3. Ön szerint képes másokra hatni?
4. Ön szerint másokkal szemben képes megvédeni az igazát?
5. Előfordult-e Önnel, hogy egy adott szituációban igazat kellett adni másoknak, azonban tudta, hogy nincs igazuk?
6. Gyakran előfordul, hogy mások Önre kényszerítették az akaratukat?
7. Előfordult-e már Önnel, hogy mások által kiszolgáltatott helyzetbe került?
8. Mennyire engedi Ön a munkájába való beleszólást?
9. Véleménye szerint milyen az Ön természete? (indulatos, nyugodt, stb.)
10. Mennyire szeret irányítani, vagy inkább azt szereti, ha Ön helyett döntenek, megmondják hogyan és mit kell csinálnia?
11. Mennyire tűri az esetleges kudarcokat?

Összeférhetőség

1. Ön szerint mi a véleménye az embereknek Önről?
2. Hogyan viszonyul az emberekhez?
3. Általában hogyan érzi magát idegenek társaságában?
4. Él-e társasági életet?
5. Milyen gyakran megy társaságba?
6. Érezte már úgy, hogy az emberek összebeszéltek a háta mögött?
7. Gyakran érzi úgy, hogy az emberek összebeszélnek a háta mögött?
8. Szereti egymaga intézni az ügyeit?
9. Szeret másokat megkérni arra, hogy segítsenek ügyei, feladatai elintézésében?
10. Gyakran kér segítséget ügyeinek intézéséhez?
11. Ön megbízható embernek tartja magát?
12. Ön megbízik idegenekben?
13. Ön élete során csalódott-e már meg olyas valakiben, akiben korábban megbízott?
14. Haragtartó személyiségnek tartja magát?
15. Könnyen meg tud bocsájtani másoknak?
16. A családján kívül vannak olyan személyek, akikben megbízik?
17. Könnyen alakít ki új kapcsolatokat?
18. Kollégáival korábban milyen volt a kapcsolata?
19. Ha visszaemlékszik, tudna-e kiemelni konfliktusos helyzetet? Milyen eredménnyel zárult?
20. Mennyire tudja érdekeit érvényesíteni?
21. Mennyire képes alkalmazkodni?
22. Hogyan vezeti le a munkahelyén előforduló feszültségeket?

Önértékelés

1. Hogyan látja önmagát kívülről, mit gondol milyen ember Ön?
2. Egy új feladatot inkább egyedül vagy inkább csapatban, segítséggel szeret megoldani?
3. Egy új munkakör betöltésénél véleménye szerint Önnek mik azok a jó tulajdonságai, amelyekre építhet?
4. Milyen képességeket emelne ki, amire a munkavégzéskor támaszkodhat?
5. Esetleg vannak-e olyan tulajdonságai, amelyekről tudja, hogy fejleszteni, változtatni szeretne?
6. Hogyan értékeli a munkavállalási képességeit?
7. Hogy érzi, képességei mennyire vannak összhangban az elvárt állással kapcsolatban?

Mi az, amivel még kiegészítené a beszélgetést?